《和叔宽田园六首 其五》
宋代·苏过

县官真爱民，使者交农径。课吏有殿最，期使田野净。

苍苍岂远人，祸福依民听。欲知丰年报，常鉴德业盛。

近闻河湟复，羽书获万姓。吾无矢石功，甘此夏畦病。

作者简介：（1072—1124）眉州眉山人，字叔党，号斜川居士。苏轼子。以荫任右承务郎。轼帅定武、谪岭南，唯过随行奉侍。徽宗建中靖国元年，轼卒，葬汝州郏城小峨眉山，遂家颍昌小斜川，因以为号。历监太原府税，知郾城县，晚年权通判中山府。能文，善书画，人称“小坡”。有《斜川集》。